**E L Ő T E R J E S Z T É S**

**Borzavár Községi Önkormányzat Képviselő-testülete**

## 2019. május 29-i ülésére

Tárgy: Kivitelező kiválasztása járda építési feladatra

Előadó: Dócziné Belecz Ágnes polgármester

Előterjesztés tartalma: határozati javaslat Szavazás módja: egyszerű többség

Az előterjesztés előkészítésében részt vett: -

Az előterjesztés előkészítésében közreműködnek: Városüzemeltetési Osztály

Láttam:

.................................................

Sümegi Attila jegyző

# Tisztelt Képviselő-testület!

Önkormányzatunk a Hungarocontrol Zrt. által kiírt pályázatból 1 500 000 Ft támogatást nyert el a Fő utca – Diófa utca közötti járda („Nyúl járda”) 60 m-es szakaszának felújítását (új szegély építése, új burkolat kialakítása).

A pályázatot megalapozó árajánlat közel 2 millió Ft összegről szólt, így minimális műszaki tartalom módosítással a kivitelezésre ajánlatkérési felhívást küldtünk ki, az alábbi ajánlatok érkeztek be (előterjesztéshez csatolva):

|  |  |
| --- | --- |
| **Ajánlattevő** | **Árajánlat** |
| Hanich Gép Kft. | 1 769 110 Ft |
| Zirci Építő Kft. | 1 531 112 Ft |
| Kétutas kft. | nem adott ajánlatot |

Az ajánlatok határidőben érkeztek, érvényesek.

A kivitelezésre a támogatásból elnyert 1 500 000 forint összeg áll rendelkezésre.

A fennmaradó 31 112 Ft összeg fedezetét az Önkormányzat 2019. évi költségvetéséről szóló 2/2019.(III.4.) önkormányzati rendelet 5. melléklet Város és községgazdálkodás dologi kiadások elnevezésű előirányzat terhére biztosítja.

Javasolom a legalacsonyabb összegű ajánlatot tevő Zirci Építő Kft-t az eljárás nyertesének kihirdetni, és vele a szerződést megkötni.

Kérem a Képviselő-testületet az előterjesztés megtárgyalására és a határozati javaslat elfogadására.

Borzavár, 2019. május 22.

 Dócziné Belecz Ágnes

 polgármester

#### Határozati javaslat

#### Borzavár Községi Önkormányzat Képviselő-testületének

**…/2019. (V. 29.) határozata**

1./ Borzavár Községi Önkormányzat Képviselő-testülete Borzavár, 214 hrsz-ú ingatlanon lévő járda felújításával megbízza a Zirci Építő Kft-t (8420 Zirc, Háromhegyi u. 2.) mindösszesen 1 205 600 Ft + ÁFA, összesen bruttó 1 531 112 Ft díjért.

2./ A Képviselő-testület a fejlesztés megvalósításához szükséges 31.112,- Ft önrészt az Önkormányzat 2019. évi költségvetéséről szóló 2/2019.(III.4.) önkormányzati rendelet 5. melléklet Város és községgazdálkodás dologi kiadások elnevezésű előirányzat terhére biztosítja.

3./ A Képviselő-testület utasítja a polgármestert, hogy a 2./ pontban említett eseménnyel kapcsolatosan az előirányzatok közti átcsoportosítást hajtsa végre.

4./ A Képviselő-testület felhatalmazza a polgármestert a szerződés megkötésére.

Felelős: Dócziné Belecz Ágnes polgármester

Határidő: 1./-3./ pontok esetében: azonnal

 4./ pont esetében: 2019. június 14.